તા. 10 અને 11 દરમિયાન સમય અતિ શુભ રહેશે. આપના માટે પ્રસન્નતાદાયી દિવસો રહેશે. કાયદાકીય અને કોર્ટ કેસ તથા કાનૂની દાવામાં પરિણામ આપના તરફી રહેશે. આપ સંતાન બાબતમાં રાહત અનુભવશો. આપ સંતાનના ભાવી અભ્યાસ અંગે મહત્ત્વનો નિર્ણય લેશો. જમીન અથવા સ્થાવર મિલકતો અને પૈતૃક સંપત્તિનો ઉકેલ આવે. તા. 12 અને 13 દરમિયાન બારમાં સ્થાનનો ચંદ્ર આપના માટે ચિંતાદાયક રહેશે. ખાસ કરીને માનસિક વ્યાકુળતા આપને કોઈ મહત્વના નિર્ણયો લેતા અવરોધશે. આપ કોઈ જગ્યાએ છેતરામણીનો ભોગ બનશો. કોર્ટ કેસની બાબતમાં આપના માટે નિર્ણય સંતોષકારક પરિણામ નહીં હોય. આંખના રોગના કારણે ઓપરેશન અથવા હોસ્પિટલમાં દાખલ થવાના યોગો બને. સરકારી કામકાજમાં અપજશ મળે. આર્થિક સમસ્યાઓ વધે. ઘરમાં શુભ કાર્યોના આયોજન પાછળ ખર્ચઓનું પ્રમાણ વધે. ભાઇ-બહેના સાથેના સંબંધોમાં તિરાડ આવી શકે છે. તા. 14 અને 15 દરમિયાન આર્થિક બાબતમાં સરળતા મળશે. આપની સ્ફૂર્તિમાં વધારો થશે. તા. 15થી આપની રાશિમાંથી સૂર્ય પસાર થતા આપના સ્વાસ્થ્યમાં એકંદરે સુધારો આવે. વિદ્વાન લોકો સાથે મુલાકાતની સંભાવના બનશે. તા. 16ના રોજ સમય મધ્યમ ફળદાયી રહેશે. દાંપત્યજીવનમાં વિસંવાદિતા ઉભી થઇ શકે છે. આપ ભૌતિક સુખ-સગવડ પાછળ ખર્ચ વધુ થશે.